Потребителският кредит е заем от банкова или небанкова финансова институция, за получаването на който не се изисква обезпечение върху ваша собственост.
Получавате парите на един транш, след което изплащате задължението на месечни, обикновено равни вноски.
Поради липсата на предметно обезпечение, лихвите на потребителски заеми надвишават с няколко процента тези на ипотечните.
От всички необезпечени кредитни продукти обаче (като кредитни карти и бързи кредити), те имат най-ниски лихви, най-висок лимит на достъпните заемни суми и най-дълъг максимален срок на изплащане.